open-index/open-wikipedia-markdown huggingface dataset:
Yosemiten kansallispuisto

**Yosemiten kansallispuisto** sijaitsee enimmäkseen Mariposan ja Tuolumnen piirikunnissa Kaliforniassa Yhdysvalloissa. Se on yksi Unescon maailmanperintökohteista. Kansallispuisto sisältää 3&nbsp;081&nbsp;km² suuruisen alueen ja yltää yli Sierra Nevadan vuoriston läntisen osan. Puiston alueesta 94% on erämaata. Kansallispuisto avattiin 1. lokakuuta 1890. Yosemitessa vierailee noin neljä miljoonaa ihmistä vuosittain.

## Maantiede
Yosemiten kansallispuisto sijoittuu Sierra Nevadan vuoriston keskiosaan. 3&nbsp;081&nbsp;km²:n puistoalue käsittää tuhansia järviä ja lampia, 2&nbsp;600&nbsp;km virtoja, 1&nbsp;300&nbsp;km vaellusreittejä ja 560&nbsp;km teitä. Se on tunnettu vaihtelevasta kasvillisuudestaan: muun muassa mammuttipetäjistä, huikeista vuoristonäkymistä sekä nopeasti vaihtuvasta säästä.

Mammuttipetäjiä kasvaa puistossa kolmella eri alueella.

Yosemitenlaakso on vain yksi sadasosa koko puistoalueesta, mutta suurin osa vierailijoista käy vain siellä. El Capitan, tunnettu graniittikallio, on yksi maailman suosituimmista kalliokiipeilykohteista. Toinen alueen tunnetuista vetonauloista on puolikkaan kupolin muotoinen graniittikallio Half Dome.

## Nimen synty ja historia
Alueen ympärillä aikoinaan asunut Miwok-intiaaniheimo piti nykyisellä Yosemiten alueella elänyttä heimoa vaarallisena ja väkivaltaisena ja kutsui heitä nimellä Yosemite, joka tarkoittaa miwokin kielellä "he jotka tappavat". Yosemite-heimo itse käytti asuinalueestaan nimeä Ahwahnee. Laaksolle nimen antanut Mr. Bunnell luuli, että Yosemite tarkoittaa harmaakarhua.

Toisen, vahvistamattoman, tarinan mukaan eräs tutkimusmatkailija tuli Yosemiteen ja näki kaksi intiaaniheimoa taistelemassa. Yhtäkkiä toinen heimo huusi "Yosemite! Yosemite!". Matkailija luuli, että metsän nimi oli Yosemite, joten hän merkitsi metsän nimeksi Yosemite.

## Eläimet Yosemitessä
Yosemitessä elää esimerkiksi mustakarhuja, ilveksiä, peuroja ja pöllöjä. Lisäksi alueella elää myös pieniä nisäkkäitä, kuten jäniksiä ja oravia. Yosemiten viimeinen tunnettu harmaakarhu tapettiin vuonna 1920, eikä alueella enää ole harmaakarhuja. Myös esimerkiksi kaliforniankondori, joka oli yleinen vielä ensimmäisten eurooppalaisten saapuessa alueelle, on sittemmin hävinnyt Sierra Nevadan vuoristosta kokonaan. Tarhattujen lintujen palautus luontoon on aloitettu vuonna 2017.

## Kuvia

Tiedosto:Karte Yosemite-Nationalpark.jpg|Kansallispuiston kartta.
Tiedosto:1 yosemite valley tunnel view 2010.JPG|*Tunnel View*
Tiedosto:Hetch Hetchy Reservoir.jpg|Hetch Hetchy Reservoir.


## Lähteet

## Aiheesta muualla

* Yosemiten kansallispuiston kotisivut
*
Palkkamurha

**Palkkamurha** on murha, jossa henkilö tai ryhmä yllyttää toisen henkilön murhaamaan jonkun heidän puolestaan palkkiota vastaan. Palkkio tehdystä murhasta maksetaan yleensä rahana. Henkilöä, joka tekee palkkamurhia kutsutaan palkkamurhaajaksi. Sekä murhan tekijä että tilaaja voidaan Suomessa tuomita murhasta tai siihen yllyttämisestä elinkautiseen vankeuteen, kuten Jollaksen palkkamurhan tapauksessa. Usein palkkamurhat yhdistetään järjestäytyneeseen rikollisuuteen.

## Tunnettuja palkkamurhatapauksia Suomessa
*Jollaksen palkkamurha
*Kampin autopommi

## Katso myös
*Salamurha

## Lähteet
CLIL

**CLIL** eli **content and language integrated learning** on menetelmä, jossa asiasisältöjä opiskellaan vieraalla kielellä. Menetelmää nimitetään myös "vieraskieliseksi opetukseksi". Se on lähellä kielikylpymenetelmää, mutta vieraan kielen käyttö rajataan siinä vain oppimistilanteisiin.

CLIL käsitteenä on vakiintunut tarkoittamaan kaikkea vieraskielistä opetusta Euroopan unionin alueella. Vieraskielistä opetusta toteutetaan käytännössä monin eri tavoin. Suomessa on saatu myönteisiä kokemuksia varhain aloitetusta CLIL-opetuksesta. Päiväkodeissa ja kouluissa puhutaan kotoisammin "kielisuihkusta" ja täydellisestä tai osittaisesta "kielikylvystä". Suomessa vieraskielisen opetuksen valtakieliä ovat englanti ja ruotsi, mutta myös saksa, ranska ja venäjä ovat vakiinnuttamassa asemaansa CLIL-opetuksessa.

Laki vieraalla kielellä opettamisesta vuonna 1991 mahdollisti edellisellä vuosikymmenellä aloitetut kokeiluhankkeet vieraskielisen perusopetuksen toteuttamisesta Suomessa. Aloite vieraskieliseen opetukseen lähti monella paikkakunnalla huoltajilta, jotka työelämässään joutuivat yhä enemmän tekemisiin kansainvälistymisen ja kielitaidon hallinnan kanssa. Maahanmuuttajaoppilaiden määrän kasvu ja monikulttuurisuuden lisääntyminen yhteiskunnassa lisäsivät tarvetta kieltenopetuksen monipuolistamiseen. Vaikka perinteinen kieltenopetus on aina ollut Suomessa korkeatasoista ja järjestelmällistä, haluttiin sen määrää lisätä. Ratkaisu löydettiin hyviksi koetuista kanadalaisesta ja eurooppalaisista malleista.

CLIL-menetelmässä käytetään lapsen äidinkieltä ja vierasta kieltä rinnakkain eri oppiaineissa. Menetelmä käy mille luokka-asteelle tahansa. Vieraan kielen oppimisen pohjana on vahva äidinkielen taito, joten sen kehittymisestä on huolehdittava. Tästä asiasta tutkijat ovat yksimielisiä. CLIL-kouluissa noudatetaan valtakunnallista opetussuunnitelmaa kunta- ja koulukohtaisin painotuksin. 

CLIL-kasvatus on huomioitu entistä selkeämmin myös Euroopan neuvoston kielipolitiikan osaston kehittämishankkeissa, mm. koulun kielikasvatukseen kokonaisvaltaisesti paneutuvassa hankkeessa *Languages of School Education - Policies and Standards*. Sen painopistealueet ovat 1) ensikielen ja vieraiden kielten opetuksen yhteistyö, 2) CLIL-opetuksen kehittäminen ja 3) maahanmuuttajataustaisten oppilaiden kielikasvatuksen tukeminen.

Vuonna 2005 perustettiin Suomen vieraskielisen opetuksen yhdistys, SUVIKYKY ry tukemaan ja kehittämään CLIL-opetusta.

## Lähteet

## Aiheesta muualla
*Laajavuoren koulun CLIL-toiminta  Opetushallitus. PDF. Viitattu 4.2.2014.
Meksikon Grand Prix

**Meksikon Grand Prix** (vuodesta 2021 alkaen **Méxicon Grand Prix**) on Formula 1 -sarjan osakilpailu, joka järjestetään Autódromo Hermanos Rodríguezin moottoriradalla Meksikon pääkaupungissa Méxicossa.

## Historia
Meksikossa järjestettiin epävirallinen Formula 1 -sarjan osakilpailu vuonna 1962. Tämän jälkeen Meksikossa kilpailtiin Formula 1 -sarjan osakilpailut vuosina 1963–1970 ja 1986–1992. Talleista voitokkaimmat Meksikossa ovat olleet Lotus, McLaren, Williams ja Mercedes, jotka kukin ovat voittaneet Meksikon GP:n Formula 1 -sarjassa kolme kertaa. Kuljettajista eniten voittoja ovat ottaneet Jim Clark, Alain Prost, Nigel Mansell, Max Verstappen ja Lewis Hamilton, jotka ovat kukin voittaneet kilpailun kahdesti.

Vuonna 2003 alkoi liikkua huhuja siitä, että Meksikon Grand Prix palaisi vielä jonain päivänä Formula 1:siin uudella radalla ja joka tulisi maksamaan noin 70 miljoonaa Yhdysvaltain dollaria. Rata olisi rakennettu lähelle Cancúnin kaupunkia. Vuoden 2006 Yhdysvaltojen GP:n jälkeen Bernie Ecclestone ilmoitti, että Meksikon Grand Prix voisi palata Formula 1 -sarjaan vuonna 2009. Meksikon GP:n paluuta sarjaan yritettiin järjestää Autódromo Hermanos Rodríguezin radalle.

Kilpailu palasi kalenteriin loka-marraskuussa 2015, jolloin Autódromo Hermanos Rodríguezin rataa oli parannettu nykyajan vaatimuksille. Kilpailua suunniteltiin alun perin ajettavaksi jo vuotta aiemmin. Kierroksia ajetaan nykyisin 71 kappaletta.

## Voittajat
*Punataustaiset kilpailut eivät kuuluneet Formula 1:n MM-sarjaan.*

## Lähteet
Kémo

**Kémo** on yksi Keski-Afrikan tasavallan prefektuureista. Sen pääkaupunki on Sibut. Kémon pinta-ala on 17&nbsp;204&nbsp;neliökilometriä ja siellä on vuoden 2003 väestönlaskennan mukaan 118&nbsp;420 asukasta. 

Kémo sijaitsee Keski-Afrikan tasavallan eteläosassa naapureinaan Nana-Grébizi, Ouham, Ombella-Mpoko, Ouaka ja Kongon demokraattinen tasavalta. Prefektuurin etelärajalla virtaa Ubangijoki.

## Lähteet
Kramatorsk

**Kramatorsk** () on Ukrainassa Donetskin alueen pohjoisosassa, Kramatorskin piirissä sijaitseva kaupunki. Vuonna 2013 kaupungissa oli 164&nbsp;283 asukasta, kaupunkipiirin asukasluku oli kolmisenkymmentä tuhatta suurempi.

Kramatorsk perustettiin vuonna 1868 rautatieasemaksi, ja 1800-luvun lopulla siitä oli kehittynyt tärkeä teollisuuskaupunki. Kramatorsk on yksi alueensa ja koko Ukrainan tärkeimmistä koneenrakennuskeskuksista.

## Kuvia

Kramatorsk railway station (Jul 2014).jpg|Rautatieasema.
Палац культури та техніки, Краматорськ DJI 0028.jpg|Kulttuuritalo (kulttuuripalatsi) Myrunaukiolla.
Ул. Парковая вверх от ул. XIX Партсъезда.JPG|Katunäkymä Kramatorskista.


## Lähteet

## Aiheesta muualla

* Virtuaalinen Kramatorsk
Lobaye

**Lobaye** on yksi Keski-Afrikan tasavallan prefektuureista. Sen pinta-ala on 19&nbsp;235 neliökilometriä ja siellä on vuoden 2003 väestönlaskennan mukaan 246&nbsp;875 asukasta. Lobayen pääkaupunki on Mbaiki, josta on runsaan sadan kilometrin matka Banguihin. Sen lisäksi suuria kaupunkeja ovat mm. Boda ja Mongoumba.

Lobaye sijaitsee maan eteläosassa ja sillä on yhteistä rajaa Kongon tasavallan ja Kongon demokraattisen tasavallan kanssa. Sen naapuriprefektuurit ovat Mambéré-Kadéï, Sangha-Mbaéré ja Ombella-M'Poko. Prefektuurin läpi virtaa Lobayejoki. Sen ja Kongon demokraattisen tasavallan välisen rajan muodostaa Ubangi. 
 
Entinen presidentti David Dacko (1930–2003) syntyi Lobayessa. 

## Lähteet
Aschenbach

**Aschenbach** voi tarkoittaa seuraavia:

* Hans-Georg Aschenbach (s. 1951), itäsaksalainen mäkihyppääjä
* Gustav von Aschenbach, Thomas Mannin novellin *[[Kuolema Venetsiassa (novelli)|Kuolema Venetsiassa]]* päähenkilö.
Mambéré-Kadéï

**Mambéré-Kadéï** on yksi Keski-Afrikan tasavallan prefektuureista. Sen pääkaupunki on Berbérati. Mambéré-Kadéïn pinta-ala on 30&nbsp;203 neliökilometriä ja siellä on vuoden 2003 väestönlaskennan mukaan 364&nbsp;795 asukasta.

Mambéré-Kadéïn naapuriprefektuurit ovat Nana-Mambéré, Sangha-Mbaéré, Ombella-Mpoko ja Lobaye. Yhteistä rajaa on myös Kamerunin kanssa. Sanghajoki virtaa prefektuurin läpi. 

## Lähteet
Kuolema Venetsiassa (novelli)

**Kuolema Venetsiassa** (*Der Tod in Venedig*) on Thomas Mannin vuonna 1912 ilmestynyt novelli, jota on usein sanottu hänen tärkeimmäksi novellikseen. 

## Juoni

Iäkäs kirjailija Gustav von Aschenbach matkustaa lomalle Venetsiaan, jossa hän joutuu kauniin nuoren puolalaispojan Tadzion pauloihin. Koleraepidemia on juuri puhjennut, ja Aschenbach suunnittelee lähtöä Venetsiasta mutta jää kuitenkin Tadzion vuoksi, vaikka ei ole koskaan edes puhunut tämän kanssa. Loman jatkuessa Aschenbachin koko olemassaolo kietoutuu kadonnutta nuoruutta ja Aschenbachin täyttämättömiä intohimoja edustavan nuoren pojan seuraamisen ympärille. Novelli päättyy Lidon hiekkarannalle, jossa Aschenbach tarkkailee Tadziota leikkimässä ystäviensä kanssa. Poika kulkee kohti merta, mutta kääntyy ja luo viimeisen katsekontaktin Aschenbachiin, joka kuolee.

## Suomennoksia

* Mann, Thomas: *Kuolema Venetsiassa.* Suomentanut Toini Kivimäki. Karisto, Hämeenlinna. 1928, 2. p. 1957.
* Mann, Thomas: *Kuolema Venetsiassa ja muita kertomuksia.* Suomentaneet Oili Suominen, Eeva-Liisa Manner ja Aarno Peromies. Tammi, Helsinki. 1985, 2. p. 1997. 

## Sovitukset

* Luchino Visconti on ohjannut aiheesta elokuvan Kuolema Venetsiassa (1971).
* Benjamin Britten on säveltänyt oopperan, jonka ensiesitys oli 1973.
Yosemite

**Yosemite** voi tarkoittaa seuraavia:

* Yosemiten kansallispuisto, kansallispuisto Kaliforniassa, Yhdysvalloissa
* Yosemite Valley Railway (YV), rautatieyhtiö
* Yosemite, ruotsalainen polkupyörämerkki
* OS X Yosemite, Applen Macintosh-tietokoneille laadittu MacOS-ohjelmisto vuodelta 2014.
Ikuinen silmukka

**Ikuinen silmukka** on ohjelmoinnissa ohjelma, joka jatkaa suoritustaan ikuisesti, jos sitä ei muuten keskeytetä.

Esimerkiksi C++-koodi


```cpp
while (true)
    std::cout << "Toistetaan vielä kerran." << std::endl;
```


tai vastaava for-silmukalla


```cpp
for(;;)
    puts("jatketaan");
```


Käyttöjärjestelmissä jotka eivät käytä moniajoa tai joiden moniajo on yhteistyötyyppistä, ikuisen silmukan käyttö saattaa johtaa järjestelmän lukkiutumiseen, varsinkin jos ohjelman keskeyttäminen on estetty. Nykyisten käyttöjärjestelmien estävässä moniajossa ohjelman voi yleensä keskeyttää.

Ikuisen silmukan tyypillinen sovellus on odottava silmukka (*busy-wait loop*): ohjelmassa prosessoidaan tietoa kunnes jokin silmukan ulkopuolinen tekijä muuttaa tietyn muuttujan arvoa. Esimerkiksi:


```cpp
volatile int valmis = 0;
void silmukka() {
    while(valmis == 0)
        std::cout << "Toistetaan silmukkaa." << std::endl;
}
void lopeta_silmukka() { // Kutsutaan toisessa ohjelmasäikeessä
    valmis = 1;
}
```


## Katso myös
*Toistorakenne
Marieberg (Tukholma)

**Marieberg** on yksi Ruotsin pääkaupungin Tukholman kaupunginosista. Se sijaitsee Kungsholmenin kaupunginosa-alueella, Kungsholmenin saarella, Tukholman keskustan tuntumassa. Vuonna 2004 kaupunginosassa oli 2&nbsp;637 asukasta. Maa-alaltaan se on 0,66 neliökilometrin suuruinen. 

Marieberg muodostettiin omaksi kaupunginosakseen vuonna 1938. Nykyisin sen maisemaa hallitsee 84 metrin korkeuteen kohoava tornitalo *[[DN-skrapan]]*, jota majoittavat lehtien Dagens Nyheter ja Expressen toimitukset. Mariebergissä sijaitsevat myös Ruotsin kansallisarkisto sekä Tukholman opettajakorkeakoulu.
Lyhyt historia lähes kaikesta

**Lyhyt historia lähes kaikesta** () on Bill Brysonin yleistajuinen tiedekirja vuodelta 2003.

## Kirjan sisältö
Kirja käsittelee monia luonnontieteitä, muiden muassa astronomiaa, kemiaa ja biologiaa. Bill Bryson aloittaa kirjassaan uuden asian käsittelyn tyypillisesti kertomalla jonkin tarinan tieteen historiasta; kirja kertoo esimerkiksi Isaac Newtonin ja Charles Darwinin elämästä. Kirja syventyy kuitenkin pääasianaan tieteen uusimpiin löytöihin.

Bryson keräsi aineksia kirjaansa haastattelemalla kolmen vuoden aikana monia asiantuntijoita.

### Osat
Kirjan osiot ja niiden käsittelemät aiheet pääpiirteittäin ovat:
;I Eksyksissä maailmankaikkeudessa:Alkuräjähdys, maailmankaikkeuden mittasuhteet ja koostumus.
;II Maapallon mitat:Tieteen historia (geologia, paleontologia, kemia ym.), Isaac Newton ja muut tiedemiehet.
;III Uuden ajan aamunkoitto:Einstein ja muut fyysikot, moderni fysiikka ja hiukkasfysiikka, isotooppiajoitus, laattatektoniikka.
;IV Vaarojen planeetta: Impaktien uhka, Maan geologinen aktiivisuus.
;V Elämä itse:Elämän edellytykset, ilmakehä, meret, elämän synty, evoluutio, taksonomia, DNA.
;VI Ihmisen kehitys:Jääkaudet, muinaiset ihmisapinat ja ihmisen evoluutio.

## Palkinnot
Vuonna 2004 Bill Bryson sai kirjastaan Aventis-säätiön palkinnon, 10&nbsp;000 puntaa. Vuonna 2005 kirja voitti EU:n 50&nbsp;000 euron Descartes-tiedeviestintäpalkinnon. Kiitospuheessaan Bryson totesi, ettei ketään ole koskaan palkittu yhtä ruhtinaallisesti tietämättömyydestään. Kirja oli Yhdistyneessä kuningaskunnassa myydyin tiedekirja vuonna 2005, ja se on ollut bestseller-listoilla Yhdysvalloissakin.

Kirjan suomeksi kääntänyt Markku Päkkilä sai korkeatasoisesta tietokirjasuomennoksesta J. A. Hollon palkinnon Suomen kääntäjien ja tulkkien liitolta.

## Vastaanotto
Dosentti Hannu Karttunen toteaa kirjasta, että kyseessä on hauska kirja, joka toivottavasti herättää kiinnostusta tieteeseen ja tieteen historiaan ja parhaimmillaan innostaa ottamaan asioista selvää luotettavampien lähteiden avulla. Lähdeteoksena kirjaa ei hänen mukaansa uskalla käyttää, sillä sen sisältö on jonkinlaista kolmannen tai neljännen käden tietoa; Bryson on käyttänyt lähteenä yleistajuisia teoksia, ja ”tuloksena on edelleen muunnettu versio, joka voi joskus harhautua omille teilleen”, Karttunen kirjoittaa. ”Kirja vilisee pieniä virheitä ja epätarkkuuksia.” 

*[[The Guardian]]in* arvostelun mukaan teoksen vahvuus piilee siinä, että kirjailija tietää, millaista on pitää tiedettä tylsänä. Tutkija John Waller kehuu sävyä, joka kirjaan on tullut sen ansiosta, että Bryson kirjoitti asiantuntijoiden haastattelemisen pohjalta. 

Kuten Karttunen, myös tutkija C.P. Rajendran toivoo, että *Lyhyt historia lähes kaikesta* herättää suuressa yleisössä mielenkiintoa tieteeseen. Hän kirjoittaa kirjan epätarkkuuksista: ”saatat havaita joitain anteeksi annettavia epätarkkuuksia ja toisinaan taipumusta vaelteluun”. Rajendran kehuu *Lyhyttä historiaa* ”suunnattoman viehättäväksi” ja helppolukuiseksi. Hän on myös tyytyväinen, että teoksen kirjoittaja oli tiedekirjamaailman ulkopuolinen. 

## Lähteet
Nana-Mambéré

**Nana-Mambéré** on yksi Keski-Afrikan tasavallan prefektuureista. Sen pääkaupunki on Bouar. Nana-Mambérén pinta-ala on 26&nbsp;600&nbsp;neliökilometriä ja siellä on vuoden 2003 väestönlaskennan mukaan 233&nbsp;666 asukasta.

Nana-Mambérén rajanaapurit ovat Ouham-Pendé, Mambéré-Kadéï, Ombella-Mpoko ja Kamerun.

## Lähteet
Ombella-Mpoko

**Ombella-Mpoko** on yksi Keski-Afrikan tasavallan prefektuureista. Sen pääkaupunki on Boali. Ombella-Mpokon pinta-ala on 31&nbsp;835 neliökilometriä ja siellä on vuoden 2003 väestönlaskennan mukaan 356&nbsp;725 asukasta.

Ombella-Mpokon rajanaapurit ovat Ouham, Lobaye, Ouham-Pendé, Nana-Mambéré, Mambéré-Kadéï, Kémo, Bangui ja Kongon demokraattinen tasavalta. Ombella-Mpokon ja Kongon demokraattisen tasavallan välisen rajan muodostaa Ubangijoki.

## Lähteet
Bimbo

**Bimbo** voi tarkoittaa seuraavia asioita:
*Bimbo (Keski-Afrikka)
*kaunis ja tyhjäpäinen nainen, alun perin italian sanasta *bambino* ('lapsi').
Mbomou

**Mbomou** on yksi Keski-Afrikan tasavallan prefektuureista. Sen pääkaupunki on Bangassou. Mbomoun pinta-ala on 61&nbsp;150 neliökilometriä ja siellä on vuoden 2003 väestönlaskennan mukaan 164&nbsp;009 asukasta.

Mbomoun naapurit ovat Haute-Kotto, Basse-Kotto, Haut-Mbomou ja Kongon demokraattinen tasavalta. Prefektuurin läpi virtaa Chinkojoki. Etelärajan muodostavat Mbomou- ja Ubangijoet, ja länsirajalla virtaa Kotto. 

## Lähteet
Ouham-Pendé

**Ouham-Pendé** on yksi Keski-Afrikan tasavallan prefektuureista. Sen pääkaupunki on Bozoum. Ouham-Pendén pinta-ala on 32&nbsp;100 neliökilometriä ja siellä on vuoden 2003 väestönlaskennan mukaan 430&nbsp;506 asukasta. 

Ouham-Pendén rajanaapurit ovat Nana-Mambéré, Ombella-Mpoko, Ouham, Kamerun ja Tšad. Ouhamjoki virtaa prefektuurin läpi, ja Logone saa sieltä alkunsa. 

## Lähteet
Vakaga

**Vakaga** on yksi Keski-Afrikan tasavallan prefektuureista. Sen pääkaupunki on Birao. Vakagan pinta-ala on 46&nbsp;500 neliökilometriä ja siellä on vuoden 2003 väestönlaskennan mukaan 52&nbsp;255 asukasta. 

Vakagan rajanaapurit ovat Bamingui-Bangoran, Haute-Kotto, Tšad ja Sudan. 

## Lähteet
Luottotieto

**Luottotieto** on kaikkea tietoa, jota käytetään henkilön tai yrityksen taloudellisen aseman, sitoumusten hoitokyvyn ja luotettavuuden arvioinnissa. 

Yksityisiä henkilöitä ja yrityksiä koskevia luottotietoja keräävät yleensä alaan erikoistuneet yritykset, Suomessa Bisnode Finland (entinen Soliditet Finland) ja Suomen Asiakastieto Oy. Näiden yritysten ylläpitämistä luottotietorekistereistä tietoa tarvitsevat tahot, kuten kauppaliikkeet, pankit, luottokorttiyhtiöt, teleoperaattorit ja muut luotolla tavaroita tai palveluita myyvät yritykset voivat selvittää tietyn henkilön maksuhäiriöhistorian ennen kuin ryhtyvät tämän kanssa sopimussuhteeseen. Luottotietorekisterin tarkoituksena on auttaa luotonantajia välttämään luottotappioita.

Luottotietona  voidaan pitää  myös luotonantajan itsensä asiakkaansa maksuhäiriöistä rekisteröimää tietoa, mutta yleensä luottotieto mielletään ulkopuolisen tahon eli luottotietoyhtiön rekisteröimäksi ja välittämäksi tiedoksi.

Yksityishenkilöitä koskevien luottotietojen keräämistä ja käyttöä säätelee Suomessa vuonna 2007 säädetty luottotietolaki. Pelkkä maksun myöhästyminen sen eräpäivästä ei aiheuta merkintää luottotietorekisteriin. Maksuhäiriö voidaan merkitä rekisteriin vasta jos viranomainen tai kulutusluottoja myöntävä yritys on todennut maksun laiminlyönnin. Viranomaisten toteamia maksun laiminlyöntejä ovat muun muassa käräjäoikeuden antamat riidattomat velkomistuomiot ja yksipuoliset tuomiot, ulosottoviranomaisen toteamat varattomuus- tai tuntemattomuusesteet sekä tiedot konkursseista ja velkajärjestelyistä.

Luotonantaja voi ilmoittaa osamaksuerän tai luottokortin lyhennyserän viivästymisen suoraan luottotietorekisteriin jos
# maksu on viivästynyt yli 60 päivää alkuperäisestä eräpäivästä,
# maksukehotus on lähetetty vähintään 21 päivää ennen maksuhäiriön rekisteröintiä, ja
# maksukehotuksessa on mainittu mahdollisesta luottotietomerkinnästä, jos maksua ei suoriteta.

Maaliskuun lopussa 2019 suomalaisista aikuisista 8,1 prosenttia oli vailla luottotietoja.

## Katso myös
*Maksuhäiriömerkintä

## Lähteet

## Aiheesta muualla
*Luottotietolaki
*Suomen Asiakastieto Oy:n kotisivu
*Bisnode Finland Oy:n luottotietopalvelu
*Intrum Justitia Oy:n Luottotietopalvelun kotisivu
*Suomen Luottotietohaku Oy:n luottotietopalvelu
LOL (^^,)

**LOL <(^^,)>** on vuonna 2006 julkaistu Basshunterin kolmas albumi. Levy sisältää muun muassa artistin läpimurtokappaleen ”Boten Anna”. Albumilta on julkaistu singlenä myös ”Vi sitter i Ventrilo och spelar DotA”, joka sisältää aineksia Daddy DJ:n hitistä ”Daddy DJ”.

Albumista on tehty myös jouluversio, joka julkaistiin 22. marraskuuta 2006. Albumi sisältää mm. kappaleen ”Jingle Bells”, josta Basshunter on tehnyt oman versionsa.

## Kappalelista
# ”Vi sitter i Ventrilo och spelar DotA” [Radio advert] – 3:21
# ”Boten Anna” [Radio Edit] – 3:28
# ”Strand Tylösand” – 3:17
# ”Sverige” – 2:58
# ”Hallå där” – 2:38
# ”Mellan oss två” – 3:57
# ”Var är jag” – 4:00
# ”Utan stjärnorna” – 3:50
# ”Festfolk” [2006 Remix] – 4:00
# ”Vifta med händerna” [Basshunter Remix] (by Patrik och Lillen) – 3:10
# ”Professional Party People” – 3:09
# ”I'm Your Basscreator” – 5:24
# ”Boten Anna” [Instrumental] – 3:20
# ”Vi sitter i Ventrilo och spelar DotA” [Extended Version] – 7:45

### International Edition - 22. joulukuuta 2006
# ”Now You're Gone” (Radio Edit) [feat. DJ Mental Theo's Bazzheads] Digital bonus track – 2:39
# ”DotA” (Radio Edit) – 3:21
# ”Boten Anna” – 3:28
# ”I'm Your Basscreator” – 5:24
# ”Russia Privjet” – 4:07
# ”Professional Party People” – 3:09
# ”GPS” – 4:00
# ”Hello There” – 2:40
# ”We Are the Waccos” – 3:58
# ”The Beat” – 3:35
# ”Without Stars” – 3:50
# ”Throw Your Hands Up” (BassHunter Remix) [by Patrik and the Small Guy] – 3:10
# ”Strand Tylösand” – 3:17
# ”Between the Two of Us” – 3:58
# ”Boten Anna” [Instrumental] – 3:20
# ”DotA” [Club Mix] – 5:44
# ”Jingle Bells” – 2:46
# ”Beer in the Bar” Digital bonus track – 3:51

## Arvostelut
* Allmusic: 

## Listasijoitukset

## Sertifiointi

## Lähteet

## Aiheesta muualla
* Viralliset sivut
Lavotškin La-7

**Lavotškin La-7** (Лавочкин Ла-7)  oli toisen maailmansodan aikainen neuvostoliittolainen hävittäjälentokone. Se oli parannettu ja kehittyneempi versio Lavotškin La-5-hävittäjästä ja viimeinen vuonna 1938 LaGG-1 -hävittäjästä alkaneesta mallisarjasta.

Vuonna 1943 La-5:stä oli tullut yksi neuvostoilmavoimien tärkeimmistä konetyypeistä, mutta sen pääsuunnittelija Semjon Lavotškin ja TsAGIn insinöörit näkivät siinä edelleen parantamisen varaa. Jo LaGG-1:n suunnittelussa oli pyritty säästämään strategisia metalleja, joten sen rakenne perustui vaneriin. Materiaalipulan uhan väistyttyä Lavotškin korvasi suuren osan uuden konemallin rakenteesta, muun muassa siipisalot, metalliosilla, samalla kun sitä virtaviivaistettiin suorituskyvyn parantamiseksi. Uuden hävittäjän prototyyppi La-120 teki ensilentonsa vuoden 1943 marraskuussa ja La-7 tuli palveluskäyttöön jo seuraavana keväänä. 

La-7:n kokonaisvalmistusmäärä oli La-7 UTI harjoitushävittäjät mukaan lukien 5 753 kappaletta. Konetyyppi oli Neuvostoliiton lisäksi myös Tšekkoslovakian ja Romanian ilmavoimien käytössä. 

Neuvostoliittolainen ässä Ivan Kožedub ja parinsa Dimitri Titorenko pudottivat La 7:lla lentäessään Messerschmitt Me 262 -suihkuhävittäjän 19.2.1945. Tämä oli samalla ainoa Neuvostoliiton lentäjien saavuttama pudotus tästä tyypistä, joilla lennettiin ennen muuta Yhdysvaltojen päiväpommitusten torjuntalentoja.

Lavotškinin seuraava konetyyppi, Lavotškin La-9 muistutti edeltäjäänsä ulkoisesti, mutta oli rakenteeltaan kokonaan uudelleen suunniteltu.

## Lähteet
*http://www.airwar.ru/enc/fww2/la7.html
*http://www.historynet.com/aviation-history-interview-with-world-war-ii-soviet-ace-ivan-kozhedub.htm
Nana-Grébizi

**Nana-Grébizi** on yksi Keski-Afrikan tasavallan prefektuureista. Se on toinen maan kahdesta ”talousprefektuurista” (*préfecture économique*). Sen pääkaupunki on Kaga-Bandoro. Nana-Grébizin pinta-ala on 19&nbsp;996 neliökilometriä ja siellä on vuoden 2003 väestönlaskennan mukaan 117&nbsp;816 asukasta.

Nana-Grébizin naapuriprefektuurit ovat Bamingui-Bangoran, Ouham, Ouaka ja Kémo. Gribinguijoki virtaa Nana-Grébizin läpi.

## Lähteet
Ouham

**Ouham** on yksi Keski-Afrikan tasavallan prefektuureista. Sen pääkaupunki on Bossangoa. Ouhamin pinta-ala on 50&nbsp;250 neliökilometriä ja siellä on vuoden 2003 väestönlaskennan mukaan 369&nbsp;220 asukasta.

Ouhamin rajanaapurit ovat Ombella-Mpoko, Ouham-Pendé, Nana-Grébizi, Kémo ja Tšadin tasavalta. Prefektuurin läpi virtaa Ouhamjoki.

## Lähteet
Sangha-Mbaéré

**Sangha-Mbaéré** on yksi Keski-Afrikan tasavallan prefektuureista. Se on toinen maan kahdesta ”talousprefektuurista” (*préfecture économique*). Sen pääkaupunki on Nola. 
Sangha-Mbaérén pinta-ala on 19&nbsp;412 neliökilometriä ja siellä on vuoden 2003 väestönlaskennan mukaan 101&nbsp;074 asukasta. 

Sangha-Mbaérén rajanaapurit ovat Mambéré-Kadéï, Lobaye, Kamerun ja Kongon tasavalta. Prefektuurin läpi virtaa Sanghajoki.

## Lähteet
Monsteri-talli

***Monsteri-talli*** (, 2002–2006) oli yhdysvaltalainen autojen virittelyyn ja kustomointiin keskittynyt ohjelma Discovery-kanavalla. Suomessa sarjaa esitti Yle TV2. Juontajana toimi Jesse G. James.

## Lähteet

*Telkku.com → sunnuntai → TV2
Lev Šnirelman

**Lev Genrihovitš Šnirelman** (, 15. tammikuuta (J: 2. tammikuuta) 1905 Homel – 24. syyskuuta 1938 Moskova) oli neuvostoliittolainen matemaatikko, joka etsi Goldbachin konjektuurin todistusta. Vuonna 1931 hän todisti Brunin seulamenetelmän avulla, että jokainen ykköstä suurempi kokonaisluku voidaan esittää korkeintaan 300&nbsp;000 alkuluvun summana.

Šnirelmanin toinen merkittävä keksintö syntyi yhteistyössä Lazar Ljusternikin kanssa. He keksivät yhdessä *[[Ljusternikin–Šnirelmanin kategoria]]n*, joka perustui Henri Poincarén, David Birkhoffin ja Marston Morsen aikaisempiin tuloksiin. Teorian avulla voidaan määrittää avaruuksien globaaleja invariantteja, ja sillä on käyttöä differentiaaligeometriassa ja topologiassa.

Lev Pontrjaginin muistelmien mukaan Šnirelman teki itsemurhan Moskovassa 24. syyskuuta 1938.

## Katso myös
* Šnirelmanin tiheys
* Šnirelmanin vakio
* Šnirelmanin lause

## Aiheesta muualla
* Lev Genrihovitš Šnirelman V. Tihomirovin ja V. Uspenskin kirjoittama kansantajuinen artikkeli
Miguel Ángel Angulo

**Miguel Ángel Angulo Valderrey** (s. 23. kesäkuuta 1977 Oviedossa, Asturian maakunnassa, Espanjassa) on espanjalainen jalkapalloilija. Hän pelaa yleensä hyökkäävän keskikenttäpelaajan roolissa. Kaudella 2006–2007 Valencian joukkueen riesana ovat olleet lukuisat loukkaantumiset, jolloin Anguloa on käytetty jopa alimmassa puolustuslinjassa. 

Angulo aloitti uransa Sporting Gijónin B-joukkueessa kaudella 1994–1995 ja liittyi Valencian B-joukkueeseen seuraavalla kaudella. Kauden 1996–1997 hän vietti lainassa Villarrealissa, josta palasi takaisin Valenciaan kesällä 1997. Vuonna 2004 Angulo pelasi UEFA Cupin loppuottelussa, kun Valencia voitti Marseillen 2–0 Göteborgissa.

Angulo kuului hopeaa vuoden 2000 kesäolympialaisissa voittaneeseen Espanjan joukkueeseen. Ensiesiintymisensä aikuisten maajoukkueessa Angulo teki 1–0-voittoon päättyneessä ystävyysottelussa Englantia vastaan 17. marraskuuta 2004. Hän on ollut mukana maajoukkueen kokoonpanossa myös vuoden 2008 EM-kilpailuiden karsinnoissa.

## Saavutukset

* Primera División: 2002, 2004
* Copa del Rey: 1999
* Supercopa de España: 1999
* UEFA Cup: 2004
* UEFA Super Cup: 2004

## Aiheesta muualla
* Miguel Ángel Angulo Football Database -sivustolla 
* Miguel Ángel Angulon tilastot Primera Divisiónissa 
* Miguel Ángel Angulon tilastot Espanjan maajoukkueessa
Luule Viilma

**Luule Viilma** (6. huhtikuuta 1950 – 20. tammikuuta 2002) oli virolainen kirjailija, joka kirjoitti elämänopetuksia sisältäviä kirjasarjoja. Hän oli myös aikansa tunnetuin virolainen henkiparantaja. Luule Viilma kuoli auto-onnettomuudessa 2002.

Luule Viilman perusajatus itsensä parantamisessa on anteeksiannon voima. Hänen opetuksensa peruspilari on stressien vapauttamista antamalla anteeksi. Kirjasarja kertoo juuri näistä opetuksista. Suurta suosiota saaneet kirjat on käännetty venäjäksi, suomeksi, latviaksi ja liettuaksi.

Viilma valmistui gynekologiksi Tarton yliopistosta 1974, toimi sen jälkeen gynekologina julkisessa terveydenhoidossa, mutta ryhtyi 1991 pitämään yksityisvastaanottoa.

Luule Viilman nuorempi tytär Vilja Tuisk ja tämän puoliso Jarmo Tuisk huolehtivat Luulen kirjojen parissa aloittaman työn jatkumisesta.
## Teokset
### Suomennettuja teoksia

* Paras lääkäri I (1998, alkuperäinen teos: Ellujäämise Õpetus, 1995)
* Paras lääkäri II (2000, alkuperäinen teos: Ellujäämise Õpetus II 1. osa, 1996)
* Paras lääkäri III (2000, alkuperäinen teos: Ellujäämise Õpetus II 2. osa, 1996)
* Et ole yksi I (2001, alkuperäinen teos: Ellujäämise Õpetus III 1. osa, 1997)
* Et ole yksin II (2002, alkuperäinen teos: Ellujäämise Õpetus III 2.osa, 1997)
* Et ole yksin III (2002, alkuperäinen teos: Ellujäämise Õpetus IV, 1999)
* Et ole yksin IV (2004, alkuperäinen teos: Ellujäämise Õpetus V, 2000)
* Et ole yksin V (2005, alkuperäinen teos: Ellujäämise Õpetus V, 2000)

## Lähteet

## Aiheesta muualla
* Luule Viilma Ellujäämisen Õpetus (Viron- ja englanninkielinen)
Paso fino

**Paso fino** (espanjaa, suom. ’hieno askel’) on noin 500 vuotta vanha puertoricolainen hevosrotu, joka polveutuu berberi- ja andalusianhevosista. Paso finolla on ratsastajalle mukavat liikkeet ja miellyttävä luonne ja se nauttii ihmisen seurasta. Varsinkin kotimaassaan rotu on kasvattanut suosiotaan vapaa-ajan hevosena. Lisäksi se on suosittu näyttelyhevonen.

## Ominaisuudet
Paso fino muistuttaa ulkonäöltään andalusianhevosta. Sillä on jalo pää ja isot silmät, joiden katseen tulee olla tarkkaavainen. Kaula on keskipitkä, jalat ovat suorat ja sirot. Sillä on lyhyt selkä ja voimakas takaosa. Harja ja häntä ovat pitkiä. Rodussa tavataan kaikki värit. Paso finojen säkäkorkeus on 132–152 cm. Luonteeltaan rotu on energinen, eteenpäinpyrkivä, älykäs ja vilkas. 

Paso finon erityisominaisuus on harvinainen askellaji *paso*, jossa hevosen saman puolen etu- ja takajalka nousevat lähes yhtä aikaa ilmaan. Pasosta löytyy kolme eri nopeutta, *classic fino*, *paso corto* ja *paso largo*. Classic finossa hevonen kulkee hyvin koottuna ja hitaasti. Paso cortossa vauhti on suunnilleen sama kuin ravissa ja paso largossa kuin laukassa. Askellaji on ratsastajalle erityisen tasainen ja miellyttävä.

## Aiheesta muualla
* Paso fino Hevosmaailma.netissä
Etaanitioli

**Etaanitioli** on orgaaninen yhdiste, joka on normaaliolosuhteissa olomuodoltaan väritöntä nestettä, jolla on pistävä haju. Sen kemiallinen kaava on C2H5SH ja rakennekaava CH3CH2SH. Etaanitiolista käytetään myös nimitystä *etyylimerkaptaani*.

Etaanitiolin moolimassa on 62,1 g/mol, sulamispiste –144,4 °C, kiehumispiste 35 °C, tiheys 0,839 g/cm3, liukoisuus veteen 20 °C:n lämpötilassa 0,68 g/100 ml, leimahduspiste –48,3 °C, itsesyttymislämpötila 299 °C ja CAS-numero 75-08-1. 

Etaanitiolia valmistettiin ensimmäisen kerran vuonna 1852. Ainetta voidaan valmistaa nukleofiilisella substituutiolla atyylihalogenidin, kuten etyylijodidin ja sulfidisuolan kuten natriumsulfidin välisellä reaktiolla. Toinen tapa on kuumentaa etanolia ja vetysulfidia. 

Etaanitiolia käytetään sen voimakkaan ominaishajun vuoksi merkkiaineena maakaasussa ja eräiden vaarallisten hajuttomien kaasujen joukossa merkkiaineena. Yhdistettä voidaan käyttää myös lähtöaineena orgaanisissa synteeseissä.

## Ympäristö- ja terveysvaikutukset

Lyhytaikainen altistus ärsyttää silmiä, ihoa ja hengitysteitä.

## Lähteet

## Aiheesta muualla
*Etaanitiolin käyttöturvallisuustiedote, Sigma Aldrich, viitattu 28.1.2015.
*
*PubChem: Ethanethiol 
*ChemBlink: Ethanethiol
Sokotran kieli

**Sokotra** () on seemiläinen kieli, jota puhutaan pääasiassa Jemeniin kuuluvalla Sokotran saariryhmällä, Intian valtamerellä. Jemenin lisäksi puhujia on mm. Arabiemiirikunnissa. 

Sokotraa puhui vuoden 1990 väestönlaskennan aikaan Jemenissä 57&nbsp;000 ihmistä. Kaikkiaan puhujia on noin 64&nbsp;000. Kieli jakautuu erinäisiin murteisiin.

Kieltä kirjoitetaan arabialaisin aakkosin. Osia Raamatusta on käännetty sokotraksi 1900-luvun alussa.

## Lähteet
1-heksadekaanitioli

**1-heksadekaanitioli** on orgaaninen yhdiste (tioli), joka on huoneenlämmössä (20&nbsp;°C) olomuodoltaan nestettä, jolla on tunnusomainen haju. Sen kemiallinen kaava on C16H34S ja rakennekaava on CH3(CH2)15SH. 1-heksadekaanitiolista käytetään myös nimityksiä *heksadekyylimerkaptaani*, *1-merkaptoheksadekaani*, *setyylimerkaptaani* ja *heksadekaani-1-tioli*.

## Ympäristö- ja terveysvaikutukset

Lyhytaikainen altistus ärsyttää silmiä, ihoa ja hengitysteitä. Palaessaan muodostaa myrkyllisiä yhdisteitä, muun muassa rikin oksideja.

## Lähteet
*

### Viitteet
Lusitano

**Lusitano** (*Puro Sangue Lusitano*, myös **lusitanianhevonen**) on Portugalista kotoisin oleva lämminverinen hevosrotu. Lusitanon historia ulottuu kauas menneisyyteen. Iberian niemimaan arkeologisissa kaivauksissa lusitanon edeltäjästä sorraianponista on löytynyt merkkejä, jotka juontavat juurensa aikaan 25 000 eaa. Sorraianponeja esiintyy muun muassa luolamaalauksissa.

## Ominaisuudet
Lusitanot ovat useimmiten ruunikkoja, rautiaita tai kimoja ja säkäkorkeudeltaan noin 150–160 senttimetriä. Ulkonäöltään ne ovat jykevän majesteettisia, ja niiden pään profiili on kyömy. Rakenteen perusteella lusitanon voi helposti sekoittaa andalusianhevoseen, jolle rotu onkin läheistä sukua. Hevosen lavat ja takaosa ovat hyvin vahvat ja liikkeet näyttävät ja ilmavat. Lusitanon harja ja häntä näyttävät silkkisiltä.

## Historia
Lusitanorodun tärkeimpiin jalostusvaikutteisiin lukeutuvat arabianhevonen ja andalusianhevonen. Entisaikoina lusitano oli armeijan ratsu ja maatilallisten työhevonen. Sotaväen ja konkistadorien sotaratsuna rotu levisi myös Amerikan mantereille. 

## Käyttö
Nyky-Portugalissa yksi rodun merkittävimmistä jalostusperusteista on hevosen menestyminen härkätaisteluissa. Lusitano on myös erinomainen harrasteratsu, työ- ja ajohevonen. Härkätaisteluareenoilla vaaditut ominaisuudet – notkeus, nopeus ja kuuliaisuus – ovat muutenkin arvostettuja piirteitä. 

## Lähteet

## Aiheesta muualla

* Lusitano hevosmaailma.netissä
Larbi Ben Barek

**Larbi Ben Barek ** (16. kesäkuuta 1917 – 16. syyskuuta 1992 Casablanca) oli marokkolainen jalkapalloilija. Hänen lempinimensä oli ”Musta helmi”. Jalkapallohistoria on tuntenut useampiakin ”mustia helmiä”, kuten esimerkiksi Pelén ja Eusébion, mutta Ben Barek oli tiettävästi ensimmäinen.

## Ura
Ben Barek aloitti uransa kotimaansa Marokon jalkapalloliigassa, jossa hän myös voitti yhden mestaruuden, mutta siirtyi jo 20-vuotiaana vuonna 1938 silloisen emämaan Ranskan pääsarjaan. Hänen ensimmäinen joukkueensa Ranskassa oli Olympique de Marseille, jossa hän pelasi vielä toisen kerran uransa loppuvaiheessa 1950-luvulla. 

Varsinaiseen tähteyteen Ben Barek nousi kuitenkin Espanjan pääsarjan Atlético Madridissa, jonka riveihin hän liittyi vuonna 1948. Jo 31 vuoden ikään ehtineen suhteellisen tuntemattoman pelaajan palkkaamista pidettiin tuolloin riskinä, joka kuitenkin lopulta kannatti. Ben Barekista tuli tärkeä osa mestarivalmentaja Helenio Herreran joukkueessa, joka voitti Espanjan mestaruuden kahdesti peräkkäin vuosina 1950 ja 1951. Jälkimmäisen mestaruuskauden kohokohtia oli marraskuussa 1950 pelattu Madridin paikallisottelu, jossa Real Madrid kärsi 3–6 tappion uudella kotistadionillaan Ben Barekin tehdessä kaksi täysosumaa. Voitto oli hieno osoitus Ben Barekin ja Atléticon kahden muun hyökkääjätähden, Adrián Escuderon ja ruotsalaisen Henry ”Garvis” Carlssonin, saumattomasta yhteispelistä. Kaikkiaan Ben Barek pelasi Atléticossa 114 liigaottelua, joissa hän teki 58 maalia. Peliura Atléticossa päättyi vuonna 1954, jonka jälkeen hän pelasi vielä yhden kauden Ranskassa. Ben Barekin lähdön myötä päättyi myös yksi aikakausi Atléticon historiassa. Siihen saakka seura oli kilpaillut kaikkien aikojen menestyneimmän espanjalaisseuran tittelistä Real Madridin ja Barcelonan kanssa. Vuoden 1951 jälkeen Atlético voitti Espanjan mestaruuden seuraavan kerran vasta vuonna 1966, ja huonon liigamenestyksen vuosina kilpailijoiden etumatka pääsi kasvamaan liian suureksi. Vaikka seuran parhaat vuodet olivatkin vasta edessä, oli mahdollisuus nousta maan ykkösseuraksi menetetty.

### Maajoukkue
Maajoukkuetasolla Ben Barek edusti Marokon silloista siirtomaaisäntää Ranskaa. Vuosien 1938 ja 1954 välillä hän pelasi kaikkiaan 17 A-maaottelua ja teki niissä kolme maalia.

### Valmentajana
Peliuransa jälkeen Ben Barek ryhtyi valmentajaksi ja toimi 1950-luvun lopulla myös Marokon jalkapallomaajoukkueen käskyttäjänä. Ben Barek kuoli kotikaupungissaan Casablancassa vuonna 1992. Kansainvälinen jalkapalloliitto FIFA myönsi hänelle postuumisti vuonna 1999 kultaisen ansiomitalin, joka on korkein liiton jakama palkinto.

## Pelaajaura seurajoukkueissa

* Idéal Club Casablanca (Marokko)  1934–1935
* U.S. Marocaine (Marokko) 1935–1938
* Olympique de Marseille (Ranska)  1938–1939
* U.S. Marocaine (Marokko)  1939–1945
* Stade Français (Ranska)  1945–1948
* Atlético de Madrid (Espanja)  1948–1954
* Olympique de Marseille (Ranska)  1954–1955
Metaanitioli

**Metaanitioli** on orgaaninen yhdiste, joka on huoneenlämmössä (20 °C) olomuodoltaan väritöntä kaasua, jolla on tunnusomainen haju. Sen kemiallinen kaava on CH3SH. Metaanitiolista käytetään myös nimityksiä *metyylimerkaptaani*, *merkaptometaani*, *metyylisulfhydraatti* ja *tiometanoli*. Metyylimerkaptaania esiintyy pieniä määriä epäpuhtautena raakatärpätissä.

Metaanitiolin moolimassa on 48,1 g/mol, sulamispiste –123 °C, kiehumispiste 6 °C, tiheys 0,9 g/cm3, liukoisuus veteen 20 °C:n lämpötilassa 2,3 g/100 ml ja CAS-numero 74-93-1. 

Metaanitiolia valmitetaan metanolin ja divetysulfidin reaktiolla. Yhdistettä käytetään valmistettaessa metioniinia ja maatalouskemikaaleja.

## Ympäristö- ja terveysvaikutukset

Metaanitiolilla on alhainen hajukynnys (1-2 ppb) ja voimakas epämiellyttävä haju. Metaanitioli haisee ulosteelle, mädälle kaalille, valkosipulille, sipulille ja palaneelle kumille. 

Lyhytaikainen altistus ärsyttää silmiä ja hengitysteitä.

## Lähteet

## Aiheesta muualla
* 
* PubChem: Methanethiol 
* Human Metabolome Database (HMDB): Methanethiol 
* Kyoto Encyclopedia of Genes and Genomes (KEGG): Methylmercaptan 
* ChemBlink: Methanethiol
Sindhi

**Sindhī** (سنڌي, सिन्धी) on indoeurooppalainen kieli, joka kuuluu indoarjalaisten kielten perheeseen. Sitä puhuu  noin 21 miljoonaa ihmistä, joista valtaosa asuu Pakistanissa ja loput Intiassa. Sindhi on kummassakin maassa myös tunnustettu viralliseksi kieleksi. Pakistanissa sitä kirjoitetaan muunnelluin arabialaisin kirjaimin ja Intiassa myös devanagarilla.

## Lähteet

## Aiheesta muualla
Lolland

**Lolland** eli **Lollanti** (aiemmin **Laaland**) on Tanskan neljänneksi suurin saari. Se sijaitsee Itämerellä Själlannin etelä- ja Falsterin länsipuolella. 

Lolland on 58 kilometriä pitkä ja 15–25 kilometriä leveä, ja sen pinta-ala on 1&nbsp;243 km². Asukasluku on 68&nbsp;224 (1. tammikuuta 2006). 

Lollandin suurin kaupunki on noin 15&nbsp;500 asukkaan Nakskov. Muita kaupunkeja ovat muun muassa Maribo, Sakskøbing ja Rødby. Aiemmin saarella sijainneista kunnista seitsemän yhdistyi Lollandin kunnaksi saaren länsiosaan Tanskan kuntauudistuksen yhteydessä 1. tammikuuta 2007. Saaren itäosan kunnat puolestaan liittyivät uuteen Guldborgsundin kuntaan. Saari on myös osa Sjællandin aluetta, jota ennen se oli osa kuntauudistuksessa lakkautettua Storstrømin amtia.

Tunneli, joka yhdistää saaren Fehmarniin, Saksaan on ollut rakenteilla vuodesta 2020 alkaen. Sen laskettu valmistumisvuosi on 2029. Tunnelista tulee 18 km pitkä.

## Lähteet
MD3 Rider

**MD3 Rider** on tšekkiläis-italialainen kaksipaikkainen rinnakkainistuttava ylätaso ultrakevyt lentokone. Rider on luokiteltu USA:ssa LSA luokkaan 576 kg lentopainolla. Rakenteeltaan se on alumiinia ja komposiittia. Rider on varusteltavissa pelastusvarjolla, pyöräkellukkeilla ja suksilla.

## Tekniset tiedot
* Kärkiväli: 9 m 
* Pituus: 5,9 m
* Korkeus: 2,3 m
* Siipipinta-ala: 9,9 m²
* Tyhjäpaino: 275 kg 
* Suurin sallittu lentoonlähtöpaino: 576 kg 
* Voimalaite: Rotax 912 S (100 hv 5800 rpm:llä)
* Potkuri: DUC Swirl - hiilikuituinen 3-lapainen potkuri, jossa metallivahvistettu etureuna 

### Suoritusarvot ([[Rotax]] 912 S -moottorilla)
* Suurin sallittu nopeus: 275 km/h 
* Suurin vaakalentonopeus: 220 km/h
* Sakkausnopeus laipat ulkona: 63 km/h 
* Nousunopeus: 5 m/s 
* Polttoaineen kulutus: 11 litraa/h 
* Polttoainetankit 100l
* Kuormituskertoimet: +4 g/ -2 g

## Aiheesta muualla
MD3 Rider
Fehmarn

**Fehmarn** () on Saksalle kuuluva saari Itämerellä. Se sijaitsee Tanskalle kuuluvan Lollandin saaren eteläpuolella. Fehmarn on vuodesta 2003 myös kyseisellä saarella sijaitsevan kaupungin nimi. Saari ja kaupunki ovat osa Schleswig-Holsteinin osavaltiota.

Fehmarnin pinta-ala on 185,45 km² ja väkiluku 12&nbsp;552 (31.12.2016). Rantaviivaa kertyy 78 kilometriä.

Fehmarn on yhdistetty mantereelle 963,40 metriä pitkällä langerpalkkisillalla.


Fehmarn Puttgarden 115.jpg|Lauttasatama Puttgardenissa Fehmarnissa.
Fehmarn Nord-Ost-Strand.JPG|Fehmarnin rantaa


## Lähteet

## Aiheesta muualla

* Kaupungin verkkosivusto 
* Fehmarn Events
Makijivka

**Makijivka** () on Itä-Ukrainassa Donetskin alueella sijaitseva terästeollisuus- ja kaivoskaupunki. Vuoden 2021 alun väkilukuarvio oli 340&nbsp;337 (353&nbsp;918 vuonna 2013), eli se on Donetskin alueen kolmanneksi väkirikkain kaupunki Donetskin ja Mariupolin jälkeen. Sen keskus sijaitsee vain 14 km:n päässä Donetskista. Koska käytännössä Makijivka on kasvanut yhteen Donetskiin, sitä voidaan pitää myös Donetskin suurkaupunkialueen koillisena lähiönä. Heinäkuusta 2020 lähtien Makijivka on kuulunut Ukrainan aluehallinnollisessa jaossa (de jure) Donetskin alueen Donetskin piiriin. Käytännössä kuitenkin kaupunki on vuodesta 2014 sijainnut Venäjän laajamittaisella sotilaallisella tuella ylläpitämällä itäisen Ukrainan kapinallisalueella, ja ollut vapaan Ukrainan kontrollin ulkopuolella.

Vuonna 1969 seudulta löydettiin pronssikaudelta peräisin olevia hautaveistoksia, pronssikypärä ja rautainen miekka. Makijivkan asutuksen perustamisajankohdaksi mainitaan useissa lähteissä vuosi 1777, mutta sittemmin löydetty kirjallinen maininta jo vuodelta 1690, joka on tulkittu uudeksi perustamisvuodeksi. Hiilen kaivostoiminta paikkakunnalla alkoi 1800-luvulla. Teollisuusmies I. Ilovaisky laajensi 1860- ja 1870-luvuilla pieniä kaivoksia, ja yhdisti ne myöhemmin yhdeksi suureksi kaivokseksi. 1890-luvun lopulla käynnistettiin teräksen tuotanto. Alue on liitetty Donin kasakoiden alueen läntisimpään osaan, vuonna 1897 väestönlaskennan aikaan se kuului ukrainalaisvaltaiseen (61,7 %) Taganrogin piirikuntaan. Paikkakunta yhdistettiin 1920 viereiseen *Dmytrijevskiin* (), josta tuli kaupunki 1925. Vuosina 1931-1933 kaupungin nimi oli *Dmytrijevsk-Stalinsk*, sitten Makijivka.

Neuvostoliiton aikana ja teollisuuden lisääntyessä paikkakunnan väestö venäläistyi. Vuonna 2001 kaupunkipiirin väkiluku oli 431&nbsp;023 (kaupungissa 389&nbsp;589), josta venäläisiä oli 50,8 prosenttia, ukrainalaisia 45,0 %, valkovenäläisiä 1,1 %, tataareja 1,1 %, georgialaisia 0,3 % ja kreikkalaisia 0,3 %.

Itä-Ukrainan sodan alkuvaiheessa venäläisjoukot ottivat Makijivkan haltuunsa 13. huhtikuuta 2014. Siitä lähtien kaupunki on ollut Venäjän tuella ylläpidetyn kapinallisen nukkehallinnon eli ns. *[[Donetskin kansantasavalta|Donetskin kansantasavallan]]* alueella.


Kuva:Makeevka 082.jpg|Kaupungintalo (2009).
Kuva:Retretrty.jpg|Koksikemiallinen tehdas (2011).
Kuva:Evrtyb.jpg|Koksitehdas (2012).
Kuva:BANK.jpg|Pankkirakennus (2013).
Kuva:Makeevka 054.jpg|Teatteritalo (2009).
Церковь святой Варвары, Макеевка.jpg|Kirkko teollisuuslaitoksen vieressä.


## Lähteet

## Aiheesta muualla
Ivironin Jumalanäiti

**Ivironin Jumalanäidin** ikoni on muunnelma ns. Tiennäyttäjä-ikonista. 

Perimätiedon mukaan tämänkin ikonin alkuperäisen mallin valmisti apostoli ja evankelista Luukas. Tarinan mukaan ikonoklasmin aikaan 800-luvulla eräs leskinainen laittoi ikonin mereen Nikeassa. Erilaisten vaiheiden ja ihmeiden kautta ikonin sitten löysivät Athoksen munkit, jotka sijoittivat sen vuonna 999 Ivironin luostariin Athokselle, missä se edelleen on.

Ikonista on kuuluisia kopioita Venäjällä muun muassa Valdain luostarissa Novgorodin hiippakunnassa.

Ortodoksinen kirkko viettää Jumalanäidin juhlaa Ivironin ikonin muistoksi vuosittain lokakuun 13. päivä.

Ikonin nimi viittaa Ivironin luostariin, joka puolestaan on saanut nimensä georgialaisten perustajiensa mukaan. Iveria eli Kaukasian Iberia oli nykyisen Georgian alueella aikanaan sijainnut kuningaskunta.

## Aiheesta muualla
*Ortodoksi.net / Ivironin Jumalanäiti
Diamond DA20 Katana

**Diamond DA20 Katana**  on  itävaltalaisen  Diamond Aircraftin valmistama kaksipaikkainen VLA-luokan lentokone, jota on valmistettu vuodesta 1993 Itävallassa ja 1994 Kanadassa.  

## Aiheesta muualla

* http://www.diamond-air.at/ - Offizielle Website des Herstellers
* https://web.archive.org/web/20060311035415/http://www.diamondair.com/pdfs/owners_world/technical_bulletins/DA20-A1/DA20-A1_AFM_incl_Rev16.pdf - Flughandbuch DA20-A1
* https://web.archive.org/web/20060311035155/http://www.diamondair.com/pdfs/owners_world/technical_bulletins/DA20-A1/DA20-A1_AMM_incl_Rev10.pdf - Wartungshandbuch DA20-A1
* https://web.archive.org/web/20051203034945/http://www.diamondair.com/pdfs/owners_world/technical_bulletins/DA20-C1/DA20-C1_AFM_incl_Rev20.pdf - Flughandbuch DA20-C1
* https://web.archive.org/web/20060311034057/http://www.diamondair.com/pdfs/owners_world/technical_bulletins/DA20-C1/DA20-C1_AMM_incl_Rev11.pdf - Wartungshandbuch DA20-C1
*
Matti ja Teppo (albumi)

**Matti ja Teppo** on Matin ja Tepon ensimmäinen studioalbumi, joka julkaistiin vuonna 1972.

## Kappaleet
### A-puoli
# 
# 
# 
# 
# 
# 
### B-puoli
# 
# 
# 
# 
# 
# 

## Lähteet
Göteborg City Airport

**Göteborg City Airport** , aikaisemmalta nimeltään *[[F9 Säve|Säven lentokenttä]]*, oli toinen Göteborgin kahdesta kansainvälisestä lentoasemasta. Se palveli matkustajaliikenteessä 18.1.2015 asti. Nykyisin kenttä on vain pienkoneiden käytössä. Se sijaitsee Hisingenin saarella 14 kilometriä Göteborgin keskustasta luoteeseen.  Ennen vuotta 2001, jolloin Ryanair alkoi liikennöidä kentältä, lentoaseman vuosittainen matkustajamäärä oli vain noin 9&nbsp;000, kun taas vuonna 2005 lentoaseman kautta kulki yhteensä jopa 500&nbsp;000 matkustajaa. Kaupallisten lentoyhtiöiden lisäksi lentoasemaa käyttää myös muun muassa Ruotsin rannikkovartiosto. Lentoasemalla on myös yleisilmailutoimintaa, ja siellä toimiikin kaksi lentokerhoa: *Chalmers flygklubb* sekä yksi Euroopan vanhimmista lentokerhoista, *Aeroklubben i Göteborg*.

Göteborgia palvelee nykyisin vain Landvetterin lentoasema, joka sijaitsee 20 kilometriä Göteborgin keskustasta itään.

## Lentoyhtiöt ja kohteet
Lentoasemalle ennen vuotta 2015 säännöllisesti lentäneet lentoyhtiöt olivat:

*Flexflight (Læsø)
*Ryanair (Dublin, Girona, Glasgow-Prestwick, Frankfurt-Hahn, Lontoo-Stansted, Madrid, Marseille-Provence) 
*Wizz Air (Budapest, Varsova)

## Lähteet

## Aiheesta muualla
* Göteborg City Airport  (viralliset kotisivut)
Mario Regueiro

**Mario Ignacio Regueiro Pintos** (s. 14. syyskuuta 1978 Montevideo, Uruguay) on uruguaylainen jalkapalloilija, joka pelasi kotimaansa lisäksi Espanjassa, Kreikassa ja Argentiinassa. Hän pelasi tavallisesti vasemman laitalinkin paikalla.

Regueiro aloitti uransa kotimaassaan Cerrossa kaudella 1996–1997. Seuraavalla kaudella hän siirtyi yhteen Uruguayn suurseuroihin lukeutuvaan Nacionaliin. Kolmen Nacional-kauden jälkeen Regueiro suuntasi Espanjaan Racing Santanderiin.

Kesällä 2005 viiden Santanderissa vietetyn vuoden jälkeen Valencia osti keskikenttäpelaajan 1,2 miljoonalla eurolla. Ennen Valenciaan siirtoa, Regueiron siirtymistä Real Betisiin pidettiin jo lähes varmana. Kaudeksi 2007–2008 Regueiro lainattiin Real Murciaan.

Uruguayn maajoukkueessa Regueiro teki debyyttinsä vuonna 2000. Hän oli mukana vuoden 2002 MM-kilpailuissa ja pääsi vaihtopelaajana kentälle kahdessa Uruguayn kolmesta ottelusta.

## Seurat

* 1996–1997 Cerro
* 1997–2000 Nacional
* 2000–2005 Racing Santander
* 2005–2007 Valencia
* 2007– Real Murcia (lainassa)

## Saavutukset

* Nuorten MM-kilpailut 1997: hopeaa

## Lähteet

## Aiheesta muualla
* Mario Regueiro Real Murcian sivustolla